

กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ที่ มท ๐๘16.3/

สิงหาคม 2563

เรื่อง การคัดเลือกนักเรียน และสถานศึกษา เพื่อรับรางวัลพระราชทาน ระดับการศึกษาขั้นพื้นฐาน  
 ประจำปีการศึกษา 2563

เรียน ผู้ว่าราชการจังหวัด ทุกจังหวัดบัญชีรายชื่อแนบท้าย)

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ 04004/ว 776

ลงวันที่ 23 กรกฎาคม 2563 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษา  
ขั้นพื้นฐานว่า ได้ออกประกาศ เรื่อง การคัดเลือกนักเรียน และสถานศึกษา เพื่อรับรางวัลพระราชทาน ระดับการศึกษาขั้นพื้นฐาน ประจำปีการศึกษา 2563 ตามระเบียบกระทรวงศึกษาธิการ ว่าด้วยรางวัลพระราชทานแก่นักเรียน นักศึกษา และสถานศึกษา พ.ศ. 2562 และประกาศกระทรวงศึกษาธิการ เรื่อง หลักเกณฑ์และแนวทาง  
การคัดเลือกนักเรียน นักศึกษา และสถานศึกษา เพื่อรับรางวัลพระราชทาน ให้หน่วยงานที่เกี่ยวข้องถือปฏิบัติ  
และขอให้กรมส่งเสริมการปกครองท้องถิ่นประชาสัมพันธ์และเชิญชวนให้สถานศึกษาที่มีความพร้อมเสนอชื่อนักเรียน และสถานศึกษาเข้ารับการประเมินคัดเลือก รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้ว เพื่อให้การคัดเลือกนักเรียน และสถานศึกษา  
เพื่อรับรางวัลพระราชทาน ประจำปีการศึกษา 2563 เป็นไปด้วยความเรียบร้อยและบรรลุวัตถุประสงค์  
จึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ระเบียบและประกาศกระทรวงศึกษาธิการ และประกาศคณะกรรมการศึกษาขั้นพื้นฐาน ให้สถานศึกษาในสังกัดที่จัดการศึกษาขั้นพื้นฐานทราบ พร้อมทั้ง  
เชิญชวนสถานศึกษาที่มีความพร้อมเสนอชื่อนักเรียนและสถานศึกษาเข้ารับการประเมินและคัดเลือก โดยให้  
ยื่นความจำนงขอเข้ารับการประเมินได้ที่สำนักงานเขตพื้นที่การศึกษาที่สถานศึกษานั้นตั้งอยู่ ภายในวันศุกร์ที่  
21 สิงหาคม 2563 ทั้งนี้ สามารถดาวน์โหลดสิ่งที่ส่งมาด้วยได้ที่ QR Code ที่ปรากฏท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐21-3 ต่อ 203 โทรสาร ต่อ 218

ผู้ประสานงาน : นางสาวเอมอร เสือจร โทร. 09-1009-1321

